Bignoniaceae
Bignoniaceae je porodica cvjetnica, poznatih kao binjonije, iz reda Lamiales,razreda Magnoliopsida, divizija Tracheophyta. . Nije poznato koliko je porodica istog reda sa njima bliže srodno. Gotovo sve Bignoniaceae su drvenaste, ali su neke i loze ili polugrmovi. Ima i nekoliko zeljastih, na većim nadmorskim visinama, na planinskim staništima, u tri roda isklučivo zeljastih biljaka: Tourrettia, Argylia i Incarvillea. Porodica uključuje mnoge lijane, penjačice sa hvataljkama i viticama ili, rijetko, s zračnim korijenjem. Najveće pleme) u porodici, zvano Bignonieae, ima većinom lijane sa jedinstvenom anatomijom drveta. Ova porodica ima gotovo kosmopolitsko rasprostranjenje, ali većinom su tropske biljke, sa nekoliko koje su porijeklom iz umjerenih područja. Najveća raznolikost im je na sjeveru Južne Amerike. Porodica je bila obuhvaćena u nekim velikim florističkim projektima, kao što su Flora Kine, Flora Malesiana i Flora Neotropica. Još nije pokrivena u nekim drugim florama, poput Flora Australije i Flora Sjeverne Amerike. Na Balkanu, uklučujući i Bosnu i Hercegovinu, unesena vrsta je katalpa ili lula-drvo (Catalpa bignonioides), te Campsis radicans i Tecoma sp.